సినిమాల కన్నా సోషల్ మీడియా ప్రభావం యువతపై బాగా ఉందని.. ఒక్కోసారి సోషల్ మీడియాలో రాతలు చూస్తుంటే ఏడుపొస్తోందని ప్రముఖ నిర్మాత దిల్రాజు ఆందోళన వ్యక్తం చేశారు. గ్లామర్ ఇండస్ట్రీలో మంచి, చెడు రెండూ ఉంటాయని... ఎక్కడో ఐదు పదిమంది చెడ్డవాళ్లు ఉన్నంత మాత్రాన పరిశ్రమ మొత్తంపై మచ్చవేయడం సరికాదని ఆయన అన్నారు. డ్రగ్స్ ఉపయోగించడం ఆరోగ్యానికే కాక.. సమాజానికి కూడా మంచిది కాదని హితవు పలికారు. తాను మంచి సినిమాలు తీస్తానని అంతా అంటారని, మరి ఆ సినిమాల్లో మంచిని ఎందుకు గ్రహించలేకపోతున్నారని ప్రశ్నించారు. అంటే ప్రేక్షకులు సినిమాను ఎంటర్టైన్మెంట్, ఎమోషన్గా మాత్రమే చూస్తున్నారని.. మనిషి చెడిపోవడానికి, బాగుపడటానికి సినిమా కారణం కాదని చెప్పారు. ఎవరో వ్యక్తిగతంగా చేసినదానికి మొత్తం సినిమా పరిశ్రమను నిందించడం తగదన్నారు. డ్రగ్స్ కేసులో మున్ముందు ఏం జరగబోతుందో చూడాలని.. జనాలకు మంచి జరిగే ఏ పనికైనా పరిశ్రమ తోడ్పడుతుందని చెప్పారు.
cinimala kanna soshal media prabhaavam yuvatapai baga undani.. okkosari soshal medialo raatalu chustunte edupostondani pramukha nirmaata dilraju aandolana vyaktam chesaru. glamar industrylo manchi, chedu rendoo untaayani... ekkado aidu padimandi cheddavaallu unnanta maatraana parisrama mottampai machaveyadam sarikaadani aayana annaru. drugs upayoginchadam aarogyaanike kaaka.. samaajaaniki kuudaa manchidi kaadani hitavu palikaaru. taanu manchi cinimaalu teestaanani antaa antaarani, mari aa cinemallo manchini enduku grahinchalekapothunnara prasninchaaru. ante prekshakulu sinimaanu entertinement, emotionga matrame chustunnarani.. manishi chedipovadaaniki, bagupadataniki sinima kaaranam kaadani cheppaaru. evaro vyaktigatamgaa chesinadaaniki mottam sinima parisramanu nindinchadam tagadannaru. drugs kesulo munmundu yem jaragabotundo chuudaalani.. janaalaku manchi jarige e panikaina parisrama todpadutundani cheppaaru.